Publication: Magyar Közlöny
Issue: MK-1998-106 (Year: 1998, Number: 106)
Era: 1990-2004
Section: a 14/1998. (XI. 27.) GM rendeletben foglaltak alapján megvizsgáltam, és megállapítottam, hogy azok a Gázpalack
Paragraph Index: 247

1. Jelölések és fogalommeghatározások 1.1. Jelölések: — Ph a vizsgálati túlnyomás a víznyomáspróbánál (bar), — p porozitás (a porózus töltőanyag oldószer felvevő képessége) (%), — V a palack űrtartalma (l), — m a porózus töltőanyaggal ellátott palackba töltött oldószer tömege a porozitásvizsgálatnál (kg), — ℘ az oldószer sűrűsége a porozitásvizsgálatnál (kg/l). 1.2. Acetilén palack: oldószerben oldott acetilén gázt (disszuszgázt) és porózus töltőanyagot tartalmazó palack. 1.3. Oldószer: elnyelő folyadék, amely a palackba töltött acetilén gázt veszélymentesen elnyeli, oldatban tartja, és amelyből az acetilén gáz felszabadul; a leggyakrabban használt oldószer az aceton. 1.4. Porózus töltőanyag: legfeljebb 92% porozitással rendelkező olyan anyag, amely az acetilén palackot egyenletesen kitölti, az acetilén oldószerét a porozitástól függő mennyiségben magában tartja; ily módon tárolja az oldószerben oldott acetilén gázt, és az oldószer—acetilén elegy robbanását megakadályozza, továbbá a helyileg kialakult aktív gócokat nem engedi továbbterjedni. * Értelmezése a Szabályzat I. fejezetének 2.1. pontja szerint. 1.5. Porózus töltőanyag gyártó: az a jogi személyiségű gazdálkodó szervezet, amely rendelkezik minőségbiztosítási rendszerrel, és a Felügyelettől engedélyt kapott a porózus töltőanyag palackba helyezésére és a palack előkészítésére az acetilénnel való feltöltéshez. 1.6. Acetilén palack tara tömege: a palack tömege szeleppel, nyakgyűrűvel és talpgyűrűvel együtt, valamint a porózus töltőanyag és az oldószer tömege, továbbá a szelepvédő szerkezet, ha ez utóbbit állandó jelleggel közvetlenül a palackhoz rögzítették (kg).

Source: https://magyarkozlony.hu/hivatalos-lapok/2eebbe714d39ba2d36501d36b733490bac312f11/dokumentumok/3059594ac203937a2a3e3d2de80209157e3b384e/letoltes